Delhi

**Delhi** (hindi: दिल्ली ; punjabi: ਦਿੱਲੀ; urdu: دلی quacche vôte denominate *Dilli*), jè 'na cetata de 13 miglione de crestiáne acchijate jndr'â ll'Indie. Delhi resulte pure 'a prime cetata d'u munne pe' popolazzione (2007). Amministrativamènde jè 'nu Territorie de ll'Aunìone, chiamate ufficialmènde Territorie Nazionale d'a Capitale de Delhi (*National Capital Territory of Delhi* - NCT). Acchijate sus a lle rive d'u jume Yamuna, jndr'ô nord de ll'Indie, jè une de le cchiù andìche cetate condinuamènde javitate d'u munne. 

Delhi ha state 'a capitale de assaje 'mbere indiane d'u periode medievale, e une de le cchiù granne cetate longhe le andìche rotte commerciale 'mbrà l'Indie e le reggione nord-occidendale d'a Chianure Indo-Gangeteche. De quidde periode rumanene 'nu munne de monumènde e site archeologgeche. Le 'mberatore Shah Jahan ha quagghiate 'a cetata (ôsce a die canosciute cumme “Vècchije Delhi“) ca servì cumme capitale de le 'Mbere Moghul da 'u 1649 ad 'u 1857. 

Nnande ca 'a Combagnie 'Nglese de le Indie Oriendale ha pegghiate 'u condrolle de 'na granna vanne de ll'Indie duranne 'u XVIII e 'u XIX sèchele, Calcutta devende 'a capitale, finoe a quanne Sciorge V jndr'ô 1911 annunge ca 'a capitale avèsse ddà tornà a jèssere a Delhi, e 'na nuève cetata, Nuève Delhi, avèsse ddà esse quagghiate pe' assolvere quiste combite. Quanne l'Indie ottenne le e'ndependenze d'u dominie bretànneche jndr'ô 1947, Nuève Delhi fù capitale e sede d'u guverne. A Nuève Delhi jèvene acchijate 'mbortande uffice d'u guverne federale, 'mbrà cui 'u Parlamènde indiane. 

Cause 'a ferzute immigrazione proveniènde da totte 'u paìse, Delhi jè crisciute fine a 'u punde de devendà 'na cetata cosmopolite. 'U suve veloce sveluppe e 'a sove urbanizzazione,'nzieme ad 'u relativamènde ìerte reddite medie d'a popolazzione sove, hé condrebbuite a cangià 'a cetata. Ôsce, Delhi jè 'nu 'mbortande punde de referemènde p'a culture, 'a polìteche, e 'u commercie de ll'Indie. 

## Etimologgije
L'etimologgije d'a parole *Delhi* jè 'ngerte. 'U cchiù comune punde de viste jè ca se tratte de 'nu eponime de *Dhillu*, 'nu re ca guvernave 'a reggione jndre timbe andìche.
Alcune storece retènene ca 'u nome avène da *Dilli*, 'nu cangiamènde d'a parole *dehleez* o *dehali*- parole jndr'â lènga hindi ce segnefeche “soglie” – idendifecanne 'a cetat cumme 'na trasùte p'a Chianure Indo-Gangeteche.
'N'otre teorie suggerisce ca 'u nome origgenarije d'a cetata fosse *Dhillika*. 
'A parole hindi *dhili* quacche vôte jè state ausate pure pe' idendifecà 'a reggione, e picche pe' vôte s'ète trasfurmate jndr'ô nome d'u luèche de *Dilli*. Le ternise ca jèvene 'n'circolazione jndr'â reggione d'abbasce a 'u Rajput Tomara avenèvane chiamate *dehliwal*.

## Scucchiamènde amministrative
'U **Territorie de Delhi** jè scucchiáte 9 destritte, ogneddune de le quale scucchiáte arrète jndre otre 3 vanne. 'Mbrà quiste 9, jndre 'na posizione cendrale, se iacchijeNuève Delhi, capitale indiane.

Le 9 destritte ca combonene Delhi (e le lòre scucchiamènde) sonde sckaffate jndr'â tabelle aqquà d'abbasce:

## Educazione
Le istituzzione scolasteche de Delhi sonde amministrate da 'u derettorate de ll'educazzione (*Directorate of Education*), da 'u guverne territoriale o da istituzione prevate. 'Mbrà lle prengepàle universetate cettadine ce sonde: 
* Delhi University
* Jawaharlal Nehru University
* Guru Gobind Singh Indraprastha University
* Jamia Millia Islamia
* Indira Gandhi National Open University
* Jamia Hamdard

## Demografije

## Sport
Cumme p'a rumanènde Indie, 'u cricket jè 'ô sport cchiù populare de Delhi. Ce sonde assaje cambe de cricket jndr'â cetata, cumme 'ô stadie *Feroz Shah Kotla*, une de le cchiù andìche cambe de cricket indiane ausate pe' le partite 'ndernazionale. 'A squadre de cricket de Delhi rappresènde 'a cetata jndr'ô *Ranji Trophy*, 'u prengepále cambionate de cricket indiane. 'A cetata jè sede d'a squadre *IPL Delhi Daredevils*. Otre sport populare sonde l'hockey sus a 'u prate, ballone, tennis, golf, badminton, nôte, kart, tennis tàule.
 
Otre prengepále 'mbiande sportive sonde 'u *Jawharlal Nehru Stadium* e l*'Indira Gandhi Indoor Stadium*. Jndr'ô passate, Delhi ha ospitate assaje manifestazione sportive nazionale e 'ndernazionale, cumme pe' esembie le prime e le none Sciuèche asiateche.
Jndr'â lle prosseme anne avranne a jèssere ospitate le Sciuèche d'u Commonwealth jndr'ô 2010. Delhi jè state scacchiate d'a Federazione 'Ndernazionale de l'Automobbele pe' ospità 'u prime Gran Premie indiane jndr'ô 2010.

## Gallerije fotografeche

File:Delhi Safdarjung's Tomb.jpg|Tombe de Safdarjung
File:Gurdwara sis ganj.jpg|Cendre cettadine
File:Birlamandirdelhi.JPG|*Birlamandir*
File:Hauz Khas.jpg|*Hauz Khas*
File:1973 Delhi view.jpg|Cendre cettadine 'ndrucate d'a granne Moschèe (1973)
File:Chowri Bazar, Delhi (00066).jpg|'U Chawri Bazar
File:Handicraftdelhi.jpg|Scorce de 'nu mercate
File:Teenmurtidelhi.jpg|Teen Murti


## Gemellagge
* 
* 
* 
* 
* 
* 
* 

## Crestiáne famuse
* Pervez Musharraf (1943) - ex presidende d'u Pakistan
* Shah Rukh Khan (1965) - attore de Bollywood
* Saif Ali Khan (1970) - attore

## Note


## 'Ndruche pure
* Nuève Delhi
* Qutb Minar
* Arcidiocese de Delhi

## Otre pruggette

## Collegaminde fore a Uicchipèdie
*  Delhi (site guvernative)
*  Corporazione municepale de Delhi
* Delhi sus a Uicchimapia
*  Delhi sus a Uicchitravel.
*  Delhi sus a Uicchitravel.